Mahalliy kurd guruhlarini harbiy tayyorgarlikdan o‘tkazish maqsadida Iroqning Naynava viloyatiga kirib kelgan turk harbiylarining soni 900 nafar kishi bo‘lishi mumkin. Bu haqda Sputnik agentligiga viloyat gubernatori Naufal al-Akub ma’lum qilgan. “Mening axborotlarimga ko‘ra, viloyatdagi turk askarlari soni 900 nafardan kam emas. Ular Esh-Sheyxan shahrining Dad qishlog‘ida joylashgan”, — dedi u.Uning so‘zlariga ko‘ra, mazkur vaziyat yuzasidan Turkiya elchisi bilan uchrashuv vaqtida suhbatlashib oladi.